Long daerekta. Wan singsing. Wan miusik.66 Olgeta samting long wol, yufala i singsingaot long God olsem man we i win.+2 Yufala i singim ol sing blong presem* gudfala nem blong hem.Taem yufala i presem hem, yufala i mas soemaot se hem i hae we i hae.+3 Yufala i talem long God se: “!Ol wok blong yu, oli mekem mifala i sapraes tumas!+Mo from bigfala paoa blong yu,Bambae ol enemi blong yu oli fraet taem oli stap long fored blong yu.+4 Olgeta samting long wol bambae oli bodaon long yu.+Bambae oli singsing blong presem yu.Bambae oli singsing blong presem nem blong yu.”+ (Selah)5 Yufala i kam luk ol wok blong God.Ol samting we hem i mekem blong ol pikinini blong man, oli mekem man i sapraes tumas.+6 Hem i mekem solwota i kam wan draeples.+Oli wokbaot nomo krosem reva.+Long ples ya oli glad tumas from hem.+7 Hem i stap rul olwe+ long paoa blong hem nomo.Ae blong hem i stap wajem ol nesen.+Olgeta we oli stronghed, oli no mas leftemap olgeta bakegen.+ (Selah)8 Olgeta, yufala i presem God blong yumi,+Mo i gud ol man oli harem noes blong ol man we oli stap presem hem.9 Hem i mekem se yumi laef i stap,*+Hem i no letem leg blong yumi i stambol.*+10 From yu God, yu jekemgud laef blong mifala.+Yu mekem mifala i klin, olsem silva we man i bonem i klin gud.11 Yu yu tekem mifala i go insaed long wan net blong hanting.Yu putum wan hevi baden antap long mifala,* we i smasem gud mifala.12 Yu yu letem man i ron antap long mifala,*Mifala i pastru long faea mo long wota,Biaen yu tekem mifala i go long wan ples we mifala i save harem gud.13 Bambae mi kam insaed long haos blong yu wetem ol ofring blong bonem fulwan.+Bambae mi mekem ol samting we mi promes long yu+14 Hemia ol promes we lips blong mi i mekem+Mo we maot blong mi i talem, long taem we mi harem nogud.15 Bambae mi bonem ol animol we oli fatfat gud olsem ofring i kam long yuWetem smok blong ol man sipsip we mi bonem olsem sakrefaes.Bambae mi givim ol bul wetem ol man nani i kam long yu. (Selah)16 Yufala evriwan we stap fraet* long God, yufala i kam mo yufala i lesin,Mo bambae mi talemaot long yufala, ol samting ya we hem i bin mekem blong mi.*+17 Mi singaotem hem long maot blong miMo mi presem hem long tang blong mi.18 Sipos mi bin holemtaet sam rabis tingting long hat blong mi,Ating Jehova bambae i no save harem mi.+19 Be God i harem mi,+Hem i lesin gud long prea blong mi.+20 Yumi presem God, from we hem i no tanem baksaed long prea blong miMo i no holembak fasin blong hem blong lavem man oltaem, be i soemaot oltaem long mi.
tpi_Latn